Branko Dolhar

Branko Dolhar (født 2. februar 1949 i LjubljanaSports Reference: Branko Dolhar  (olympiaresultater, besøkt 15. mars 2016)) er en slovensk tidligere skihopper som konkurrerte internasjonalt for Jugoslavia i årene 1965-1979.

I junior-EM 1968 ble han nummer 13 i hopprennet i Prémanon. Han ble nummer 60 av 66 deltakere i normalbakken i senior-VM i Štrbské Pleso 1970. I OL i 1976 kom han på 42.-plass både i normalbakken i Seefeld og i storbakken i Innsbruck. Hans siste internasjonale mesterskap var VM i skiflyging i Vikersund i 1977, der han ble nummer 26.

Dolhar vant konkurransen Schwarzwälder Springertournee i 1974; konkurransen besto av renn i Schönwald og Hinterzarten. Han deltok i den tysk-østerrikske hoppuka i årene 1969-1971 og 1973-1977. Hans beste plassering i enkeltrenn i Hoppuka var 26.-plass i Bischofshofen 6. januar 1977.

Sammenlagtplasseringer i Hoppuka:
 År 1968/69 1969/70 1970/71 1973/74 1974/75 1975/76 1976/77 Plassering 47 54 - 58 47 80 45

I senere år har Branko Dolhar vært generalsekretær i arrangementskomiteen for skiflyging i Planica.VG: Tror på ny v-rekord i Planica (15. mars 2001, besøkt 15. mars 2016) Fra 2000 til 2006 var han teknisk direktør i KOP, interesseforeningen for arrangørene av skiflygingsrenn.KOP: Präsidenten der KOP  (besøkt 15. mars 2016)

 Referanser 

 Hovedkilde 
 Adam Kwieciński: Hoppresultater Branko Dolhar (besøkt 15. mars 2016)

 Eksterne lenker 


Kategori:Slovenske skihoppere
Kategori:Skihoppere under Vinter-OL 1976
Kategori:Deltakere for Jugoslavia under Vinter-OL 1976